Ticho pri sexe má nepochybne svoje čaro. Mnohé páry tvrdia, že práve/len vďaka nemu majú možnosť všetko vnímať a naplno sa sústrediť jeden na druhého. No priznaj si, že sex je o niečo lepší, keď sa k nemu vytvorí príjemná atmosféra. Nie je na škodu dopriať si občas romantický večer so sviečkami, lupeňmi ruží a skvelou hudbou. Vieš, že práve hudba pri sexe môže posunúť milovanie na celkom iný level?
Nie je to žiadny výmysel a dokazujú to viaceré prieskumy. Globálny server streamovacej služby Deezer zistil, že správny výber hudby dokáže až 55-im % opýtaných zlepšiť a skvalitniť sexuálny pôžitok. Dokonca nedávna štúdia britských vedcov ukázala, že pre 40 % ľudí môže byť počúvanie hudby vzrušujúcejšie ako dotyky pri milovaní.
Čím je hudba pri sexe tak fascinujúca?
Tóny hudby, zvádzanie a milovanie vždy patrili k sebe. Hudba pôsobí na mozog podobne ako sex, pretože má vplyv na uvoľňovanie dopamínu, hormónu šťastia. Okrem toho špeciálne vplýva na naše emócie, navodzuje romantickú atmosféru a zvyšuje chuť na sex. Hudba pri sexe funguje tiež ako posilňovač pamäte, pretože má silu zapôsobiť tak, že vždy, keď človek počuje danú skladbu, viac-menej automaticky si vybaví určitú spomienku. Ak chceš, aby si tvoja partnerka či partner už navždy zapamätala váš sex, priprav dokonalý playlist pre vaše spoločné chvíle.
Iný výskum pre zmenu ukázal, ako až 80 % opýtaných verí, že
dobrá hudba pri sexe urobí zážitok lepším a predĺži ho.
Tracey Cox, odborníčka na sex, vzťahy a reč tela povedala:
"Neurológovia zistili, že po fyzickej stránke majú ľudia radšej hlbšie basové tóny, ktoré, ak sú dostatočne hlasné, produkujú vibrácie, čo je vzrušujúce. Hudba je silným afrodiziakom, takže nie som výsledkom prieskumu prekvapená."
Ako (si) teda môžeš vytvoriť čo najvhodnejší playlist? Britský psychológ Daniel Müllensiefen zistil, že skladby, ktoré ľudí vzrušujú a sú teda vhodné ako hudba pri sexe, majú niekoľko spoločných znakov. Preferované sú skôr dynamické ako pomalé, zvlášť tie, ktoré gradujú a mení sa v nich intenzita hlasu a rytmu.
Hudba pri sexe – žánrové tipy do zoznamu
Veľmi populárne sú napr. pesničky od Rihanny, ktorá celú svoju kariéru postavila na sexe. Dominujú tiež pesničky od Beyoncé, Justina Timberlakea, Seleny Gomez a ďalších. V ostatnej dobe sú veľmi obľúbené pesničky, ktoré sa spájajú s erotickými filmami ako napr. 50 odtieňov sivej či 365 dní. Asi nikdy, nikde a v nikoho ušiach nepokazia "zimomriavkotvorné" tóny saxofónu (odtiaľ nadpis článku). Tie zaručene dodajú sexu správnu atmosféru.
Konkrétny 20-položkový milovací playlist
Samozrejme, každý si ho môže podľa ľubovôle doplniť o ďalšie skladby plné potenciálnej vášne. Náš zoznam ti bude hrať vyše hodiny. Za ten čas sa toho dá stihnúť naozaj dosť… Skladby sú zoradené abecedne podľa mena interpreta či názvy kapely:
- Annie Lennox – I Put A Spell On You
- Arctic Monkeys – Do I Wanna Know
- Beyoncé – Drunk in Love
- Bishop Briggs – Never Tear Us Apart
- Coldplay – Magic
- Dylan Gardner – Let´s Get Started
- Ellie Goulding – Love Me Like You Do
- Everybody Loves an Outlaw – I See Red
- Hozier – From Eden
- John Legend – All of Me
- Julia Michaels – Heaven
- Michele Morrone – Watch Me Burn
- Rihanna – Skin
- Sam Tinnesz & Yacht Money – Play with Fire
- Selena Gomez – Good For You
- The Weeknd – Call Out My Name
- The Weeknd – Earned It
- Two Feet – Love Is a Bitch
- Two Feet – I Feel Like I´m Drowning
- ZAYN & Taylor Swift – I Don't Wanna Live Forever
Že je skutočne
hudba pri sexe vnímaná ako ozvláštnenie sexuálneho života,
o tom svedčí aj nasledovný fakt.
Táto informácia hovorí sama za seba, netreba ju viac komentovať.